# koumoulek
## Brezhoneg
### Etimologiezh

    Diwar an anv-kadarn koumoul hag al lostger -ek.
    Meneget en geriadur Gregor (coumoulecq).
    Da geñveriañ gant ar gerioù cymylog en kembraeg, comolek en kerneveureg.

### Anv-gwan

| Derez | Furm |
| Derez-plaen | koumoulek |
| Derez-uheloc'h | koumoulekoc'h |
| Derez-uhelañ | koumoulekañ |
| Derez-estlammiñ | koumoulekat |
koumoulek /kũˈmuːlek/
* Goloet a goumoul, penn-da-benn pe evit un darn (diwar-benn an oabl)
** Pa zihunas an aotrou hag an itron Dursley d'ar Meurzh-se, an deiz ma krog hon istor, ne oa netra er-maez, war an oabl koumoulek, da reiñ da grediñ e oa traoù iskis ha kevrinus o vont da c'hoarvezout emberr e pevar c'horn ar vro. — (J.K. Rowling, lakaet e brezhoneg gant Mark Kerrain, Harry Potter ha Maen ar Furien, An Amzer embanner, 2012, p. 6.)
* (dre skeudenn-lavar) Luziet, n'eo ket sklaer
** Gwall goumoulek eo an afer.

#### Doareoù-skrivañ all

    En doare-skrivañ etrerannyezhel e vez skrivet koumouleg.

#### Troidigezhioù

* galleg : nuageux ; vaseux (propos)
* kembraeg : cymylog
* kerneveureg : comolek
* saozneg : cloudy